روسیا ساوونما ناظیرلیگی، اولوسلار آراسی بیرگه سوروشدورما قروپونون (JIT) اوکراین‌ین شرقینده 2014‌ده روس اوردوسونا عایید بیر موشکی‌نین مالزی اوچاغینی ووردوغو آچیقلاماسینی تکذیب ائتدی.
ناظیرلیک‌دن بیلدیریب‌لر کی، فاجعه‌نین باش وئردیگی دؤورده و سونرا روس نیظامی بیرلیک‌لری‌نین حادثه‌یه قاریشدیغینا دایر سوروشدورما قروپونون ادعا‌لارینی یالانلادیقلاری خاطیرلادیلیب.
آچیقلامادا،
"روسیا سیلاح‌لی گوجلرینه عایید هئچ بیر موشک سیستمی روسیا-اوکراین سرحدین‌دن هئچ بیر زامان کئچممیش‌دیر." دئییلدی.
بون‌دان باشقا، روسیا طرفی‌نین سوروشدورما قروپونا اوکراین موشک‌لری‌نین حادثه‌یه قاریشدیغینا قارشی دلیل‌لر تقدیم ائتدیگی ایفاده ائدیلدی.
اولوسلار آراسی بیرگه سوروشدورما قروپو (JIT)، 2014ده اوکراین‌دا ائدیلن مالزی هاوا یول‌لارینا عایید MH17 سفر سایلی اوچاغین روس اوردوسونا عایید بیر موشک طرفین‌دن وورولدوغونو آشکار ائتدیک‌لرینی بیلدیرمیشدی.
اولوسلار آراسی بیرگه سوروشدورما قروپو، موشکی‌نین کورسک‌دا یئرلشن روس نیظامی اتفاقینا عایید 53-جی بریقادا بیرلیگین‌دن اولدوغو بیلدیریلمیشدی.
MH17 سفر سای‌لی اوچاق، 17 یول 2014ده 283 سرنیشین و 15 نفرلیک ائکیپ ایله هولندین باشکندی آمستردام‌دان مالزینین باشکندی کوالا لومپورا گئتمک اوچون اوکراین هاوا مکانیندا یول آلارکن روسیا سرحدینه 40 کیلومتر مسافه‌ده دوشورولموشدو.
